CELEX: C2004/179/07
Language: et
Date: 2004-07-10 00:00:00
Title: Kohtuasi C-194/04: Eelotsusetaotlus, mille esitas Tribunal de la Haye 22. aprillil 2004 kohtuasjas Nederlandse Vereniging Diervoederindustrie Nevedi v. Productschap Diervoeder

10.7.2004   
            
            
               ET
            
            
               Euroopa Liidu Teataja
            
            
               C 179/4
            
         
      EELOTSUSETAOTLUS, mille esitas Tribunal de la Haye 22. aprillil 2004 kohtuasjas Nederlandse Vereniging Diervoederindustrie Nevedi v. Productschap Diervoeder
   (Kohtuasi C-194/04)
   (2004/C 179/07)
   Euroopa Ühenduste Kohus on saanud Tribunal de la Haye 22. aprillil 2004 otsustatud eelotsusetaotluse kohtuasjas Nederlandse Vereniging Diervoederindustrie Nevedi v. Productschap Diervoeder, mis saabus kohtukantseleisse 27. aprillil 2004.
   Tribunal de la Haye küsib Euroopa Kohtult eelotsust järgmistes küsimustes:
   
               1.
            
            
               Kas direktiivi 2002/2/EÜ (1) artikli 1 lõige 1 punkt b ja direktiivi 2002/2/EÜ artikli 1 lõige 4 on selles osas, millega muudetakse direktiivi 79/373/EMÜ artikli 5 lõike 2 punkti a, mis kehtestab protsendimäära nimetamise kohustuse, kehtetud seetõttu, et:
               
                           a)
                        
                        
                           puudub õiguslik alus vastavalt EÜ asutamislepingu artikli 152 lõike 4 punktile b;
                        
                     
                           b)
                        
                        
                           rikub põhiõigusi (omandiõigus);
                        
                     
                           c)
                        
                        
                           rikub proportsionaalsuse põhimõtet?
                        
                     
         
               2.
            
            
               Kui tingimused, mille kohaselt liikmesriigi siseriiklik kohtunik võib peatada EL-i institutsioonide vaidlusaluse akti kohaldamise, on täidetud ja kui selle vaidlusaluse akti kehtivuse küsimuses on juba pöördutud selle liikmesriigi kohtu poole, kas sellisel juhul võivad teiste liikmesriikide siseriiklikud pädevad asutused ilma kohtuliku menetluseta samuti peatada selle vaidlustatud akti kohaldamise seniks, kuni Euroopa Kohus on otsustanud akti kehtivuse üle?
            
         
      (1)  EÜT L 63, 6.3.2002, lk 23